Њена душа
Никола I Петровић Његош

(Lucien Paté)

Мислиш, можда, да те љубим,
моје злато,
рад’ косе ти, тамне круне,
je ли за то?
Ил’ дугих ти трепавица,
ил’ ти чела,
румених ти зар усница,
витка т’јела? –
То не вјеруј, то су ствари,
што проходе;
моја љубав, моја чувства
не заходе
ка’ славног ти лица зраци
са временом,
након тебе што остане
погребеном.
Оно љубим у те, цуро,
добро знади,
на што вјечност моћи нема
да изглади;
то je душа коју каже
твоје око,
када чело сњежно сагнеш
на низоко.

Извор 
 Ненад Грујичић приредио: Антологија српске поезије (1847-2000), Бранково Коло, Ср. Карловци, 2012, стр. 148

Књажевина црна гора
Краљевина црна гора
Никола I Петровић Његош